Lav et referat af nedenstående tekst:

Tekst:
De fleste har sikkert set de orange skilte med ophørsudsalg, der i mere end en generation har dækket meget af facaden på Aalborg Tæppecenter på Vesterbro 53 i Aalborg. Indehaveren erkender, at ophørsudsalget har trukket lidt rigeligt ud. - Det er måske rigtigt, men jeg skammer mig ikke. Jeg skal jo sælge tæpper, og folk har fået en god behandling og gode priser, siger indehaveren Muhammad Mansoor. Det er alderen og børnebørnene, der nu får det afgørende ord efter et helt liv som tæppehandler. De sidste 27 år også med forretningen i Aalborg. - Nu er det slut. Man skal stoppe, før man falder om, og mine børnebørn vil ikke have, at jeg skal komme her mere. De vil ikke have, at jeg skal være tæppemand, siger Mansoor med sit karakteristiske grin, der har lukket mere end én handel. Og denne skulle der være dokumentation for, at det virkelig er slut. Nybolig har udbudt lejemålet af Vesterbro 53, og skiltene er sat i udstillingsvinduerne. - Den er officielt til udlejning igen, og det er vi glade for, siger Niels Voigt Guldbjerg, Nybolig Erhverv Aalborg. Ifølge Nybolig er papirerne underskrevet, og butikken er klar til nye lejere med udgangen af februar. Den snart 75-årige tæppehandler, der i 1969 kom til Danmark fra Kashmir, siger selv, at han kommer til at savne sine nordjyske kunder og butikken i Aalborg. - Det har været dejligt, og folk har været meget glade. Jeg har også altid været glad. Jeg har behandlet folk pænt, og de har behandlet mig pænt. Jeg er ikke blevet snydt så meget her, siger Mansoor med endnu et grin. Ophørsudsalget fortsætter ca. seks uger endnu. Og så rejser Mansoor hjem til København, hvor han har boet hele tiden og nu vil på pension. TV2 Nord var tilbage i 1995 med på udsalg i Aalborg Tæppeland. Det var dengang udsalget begyndte. Se indslaget frem dengang her:

Referat:
Danmarks måske længste ophørsudsalg ser nu endelig ud til at være slut. Med udgangen af februar lukker Aalborg Tæppecenter på toppen af Vesterbro i Aalborg.